text: ক্যান্টনমেন্ট বোর্ড বালিকা উচ্চ বিদ্যালয় বা সেনানিবাস পর্ষদ বালিকা উচ্চ বিদ্যালয় হচ্ছে কুমিল্লা সেনানিবাসে অবস্থিত একটি সেনাবাহিনী পরিচালিত মাধ্যমিক বিদ্যালয়।  এটি উক্ত সেনানিবাসের একমাত্র বালিকা বিদ্যালয়।
  
  ইতিহাস
  বিদ্যালয়টি প্রতিষ্ঠার পূর্বে ক্যান্টনমেন্ট বোর্ড বালক উচ্চ বিদ্যালয় এর একটি শাখা ছিল। ১৯৮৯ সালে সেনাবাহিনীতে কর্মরত সদস্যদের মেয়েদের পৃথকভাবে পাঠদানের উদ্দেশ্যে কুমিল্লা সেনানিবাসের তৎকালীন এরিয়া কমান্ডারের উদ্যোগে শিশু শ্রেণি থেকে অষ্টম শ্রেণি পর্যন্ত ক্যান্টনমেন্ট বোর্ড জুনিয়র বালিকা বিদ্যালয় নামে বিদ্যালয়টি প্রতিষ্ঠিত হয়। পরবর্তীতে ১৯৯০ সালে এটি সেনানিবাস পর্ষদ বালিকা উচ্চ বিদ্যালয় এর স্বীকৃতি লাভ করে। কিন্তু সরকারি কাজে এর ইংরেজি নাম ব্যাবহার হওয়ায় পরবর্তীতে এর নাম     
  ক্যান্টনমেন্ট বোর্ড বালিকা উচ্চ বিদ্যালয় করা হয়।
  এই বিদ্যালয়ের সংক্ষিপ্ত নাম CBGHS.
  
  অবস্থান
  এটি কুমিল্লা সেনানিবাসের পাওয়ার হাউজ এলাকায় অবস্থিত।
  
  শ্রেণি
  উক্ত বিদ্যালয়ে শিশু শ্রেণি থেকে ১০ম শ্রেণি পর্যন্ত শিক্ষার ব্যাবস্থা রয়েছে।
  
  শিক্ষক-কর্মচারী
  বিদ্যালয়ে বর্তমানে ২৯ জন শিক্ষক-শিক্ষিকা, ১ জন অফিস সহকারী এবং ৮ জন কর্মচারী কর্মরত আছেন।
  
  শিক্ষার্থী
  এটি গার্লস স্কুল বা বালিকা বিদ্যালয় হওয়ায়, এই বিদ্যালয়ে শিক্ষার্থীরা মূলত বালিকা। তবে শিশু শ্রেণি থেকে ৫ম শ্রেণি পর্যন্ত ছেলেদেরও এই বিদ্যালয়ে লেখাপড়ার সুযোগ আছে।
  
  প্রকাশনা
   দেয়ালিকা -- প্রতিটি জাতীয় দিবসে, বাংলা নববর্ষ সহ বিভিন্ন উপলক্ষে বিদ্যালয়টি নিয়মিত দেয়ালিকা প্রকাশ করে। 
   ম্যাগাজিন -- এই বিদ্যালয় এখন পর্যন্ত ৮টি ম্যাগাজিন প্রকাশ করেছে। প্রথম ছয়টি সংখ্যার নাম ছিল বার্ষিক দর্পণ। বার্ষিক হলেও এটি অনিয়মিত ভাবে প্রকাশিত হত।তারপর ২০১৭ সাল থেকে বার্ষিক উদ্দীপন নামে নিয়মিত ভাবে ম্যাগাজিন প্রকাশিত হচ্ছে। সর্বশেষ ২০১৯ সালে ম্যাগাজিন প্রকাশিত হয়।
  
  আরো দেখুন
  কুমিল্লা সেনানিবাস
  ইস্পাহানী পাবলিক স্কুল এন্ড কলেজ, কুমিল্লা
  ক্যান্টনমেন্ট বোর্ড বালক উচ্চ বিদ্যালয়
  ক্যান্টনমেন্ট বোর্ড মাধ্যমিক বিদ্যালয়
  
  তথ্যসূত্র
  
  বিষয়শ্রেণী:১৯৮৯-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:কুমিল্লা জেলার বিদ্যালয়
title: ক্যান্টনমেন্ট বোর্ড বালিকা উচ্চ বিদ্যালয়